เรื่องร้องเรียน: เมื่อวันที่ 28 พย 65 ไปทำเรื่องขอความอนุเคราะห์ผู้อำนวยการเขตบางเขนทำถนนคอนกรีตในซอยลาดปลาเค้า 76 คนรับเรื่องที่ฝ่ายโยธาแจ้งให้กรอกเอกสารพร้อมสำเนาผู้ขอไปทำที่ฝ่ายปกครอง ยื่นแล้วเขาจะให้หมายเลข พร้อมเบอร์โทรศัพท์สำหรับติดต่อ ผมเขียนเรียบร้อยแล้วไปยื่นแล้วเจ้าหน้าที่ผู้รับไม่ได้ให้อะไรกลับมาเลย ผมถามแล้วว่าต้องมีอะไรไหม เจ้าหน้าที่บอกไม่ต้องเดี๋ยวจะติดต่อมาเอง แบบนี้ตามปกติหรือไม่ครับ หากผมจะตามเรื่องที่ยื่นไว้จะตามอย่างไรครับ ขอบคุณล่วงหน้าครับ
การดำเนินการของเจ้าหน้าที่: ขอเรียนให้ทราบว่า สำนักงานเขตบางเขนได้รับเรื่องของท่าน โดยลงรับเรื่องในระบบสารบรรณของสำนักงานเขต ตามเลขรับหนังสือที่ 12279 ลงวันที่ 28 พ.ย.65 และได้ส่งเรื่องของท่านให้ฝ่ายโยธาเพื่อดำเนินการให้ส่วนที่เกี่ยวข้องแล้ว หากท่านต้องการติดตามเรื่องสามารถโทรสอบถามได้ที่ฝ่ายโยธา (โทร. 0 2521 0148) โดยแจ้งเลขรับหนังสือดังกล่าวกับเจ้าหน้าที่ได้ค่ะ
ความเห็นของผู้แจ้ง: ขอบคุณทีมงาน และสำนักงานเขตบางเขนเป็นอย่างสูงนะครับ ผมไม่ทราบไปติดต่อทีไหนหากไม่ได้ไปด้วยตัวเอง
พื้นที่: แขวงอนุสาวรีย์ เขตบางเขน กรุงเทพมหานคร